bilsalmaker
Store norske leksikon,Samfunn,Utdanning og forskning,Grunnopplæring,Yrkesfaglig utdanning,Håndverk, design og produktutvikling,Søm- og tekstilfag
Bilsalmaker er en håndverker som er spesialist på innredning av biler. Faget er en gren av salmakerfaget og håndverkeren jobber både med moderne biler og veterankjøretøy.
Bilsalmakerfaget handler om å bygge opp, konstruere og sy interiør og eksteriør til ulike framkomstmidler ved bruk av et bredt utvalg av kunst- og naturmaterialer. Gjennom praktisk arbeid i tradisjonelle og nye søm- og formingsteknikker for nyproduksjon og reparasjoner utvikler lærlingene kunnskap om sammenhengen mellom materialvalg og varige bilsalmakerprodukter. Faget skal utvikle yrkesutøvere som kan dekke behovet for å utvikle, produsere, reparere og restaurere ulike bilsalmakerprodukter til et bredt spekter av private og offentlige kunder. Arbeidsoppgaver Bilsalmakeren arbeider med å stoppe og trekke stoler, puter og vegger i biler og busser. De jobber også med interiør og utstyr til fly, motorsykler jernbanevogner. De kan lage kalesjer, varetrekk motorsykkelvesker og lignende. Vanlige arbeidsoppgaver er å Vanlige arbeidsoppgaver er å stoppe og trekke om bilseter eller seter i andre framkomstmidler, rengjøre, farge og impregnere innredningsmaterialer og å lage og montere seter, kapeller, puter, nedtrekkbare tak i biler etc. Bilsalmakeren samarbeider ofte tett med kunden om å tilpasse produkter. Arbeidssted Bilsalmakeren driver gjerne eget verksted, eller er ansatt i en håndverkerbedrift. Noen jobber i transportselskaper. Utdanning Opplæringen skjer vanligvis ved at man går to år i videregående skole og to år som lærling i bedrift.  Første året: vg1 Håndverk, design og produktutvikling. Andre året: vg2 Søm og tekstilhåndverk. Deretter jobber man i to år som lærling innen bilsalmakerfaget.  Læretiden avsluttes med en svenneprøve. Hvis man har fem års allsidig praksis som bilsalmaker kan man ta en teoriprøve og gå opp til svenneprøven som praksiskandidat. Les mer i Store norske leksikon fagarbeider håndverker salmaker Eksterne lenker utdanning.no: bilsalmaker